S-104/2016

Mál þetta er höfðað með tveimur ákærum lögreglustjórans á Norðurlandi eystra á hendur X.

Fyrri ákæra er gefin út 10. maí 2016 og er fyrir

„umferðarlagabrot, með því að hafa aðfaranótt þriðjudagsins 5. apríl 2016, ekið bifreiðinni [...], undir áhrifum ávana- og fíkniefna (í þvagsýni mældist tetrahýdrókannabínólsýra), vestur Borgarbraut á Akureyri, norður Hlíðarbraut, austur Fosshlíð, suður Sunnuhlíð og austur Mánahlíð, þar sem lögregla stöðvaði akstur hans á móts við hús nr. 1.“

Telur ákæruvaldið háttsemi ákærða varða við 1. mgr., sbr. 2. mgr. 45. gr. a umferðarlaga nr. 50/1987, sbr. 1. mgr. 100. gr. laganna. Er gerð krafa um að ákærði verði dæmdur til refsingar, til greiðslu alls sakarkostnaðar og að hann sæti sviptingu ökuréttar samkvæmt 101. og 102. gr. umferðarlaga.

Síðari ákæra er gefin út 26. september 2016 og er

„fyrir umferðarlagabrot, með því að hafa, miðvikudaginn 18. maí 2016, ekið bifreiðinni [...], eftir Vesturlandsvegi, við Valfell, með allt að 139 km hraða á klukkustund, að teknu tilliti til vikmarka, en þar er leyfilegur hámarkshraði 90 km á klukkustund og án þess að hafa endurnýjað ökuréttindi sín.

Teljast brot þessi varða við 2. mgr. 37. gr. og 1. mgr. 48. gr., sbr. 1. mgr. 100. gr, umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

Málin voru sameinuð. Ákærði kom fyrir dóm og játaði sök samkvæmt ákærum. Með játningu sinni, sem fær næga stoð í gögnum málsins, er ákærði sannur að sök og hefur unnið sér til refsingar en háttsemi hans er rétt færð til refsiheimilda, sem hafa verið raktar. Ákærði kvaðst fyrir dómi nú reyna að snúa við blaðinu og komast í meðferð.

Ákærði hefur nokkurn sakaferil. Að því er varðar umferðarlagabrot skal þess getið að í nóvember 2011 var gerð við hann sátt sem fól í sér greiðslu 100.000 króna sektar fyrir brot gegn 45. og 48. gr. umferðarlaga, en ákærði ók án þess að hafa fengið ökuréttindi. Var ákærði jafnframt sviptur ökurétti í hálft ár. Hinn 19. apríl 2011 var gerð við hann sátt sem fól í sér greiðslu 195.000 króna sektar fyrir brot gegn 10., 45. og 48. gr. umferðarlaga, en ákærði ók sviptur ökurétti. Fól sáttin jafnframt í sér sviptingu ökuréttar í átján mánuði. Loks var ákærði hinn 2. júní 2016 dæmdur í 75 daga fangelsi, en fullnustu þrjátíu daga af refsingunni frestað skilorðsbundið í tvö ár, fyrir fíkniefnalagabrot og brot gegn 2. mgr. 37., 1. sbr. 2. mgr. 45. gr., 1. sbr. 2. mgr. 45. gr. a og 1. mgr. 48. gr. umferðarlaga, en ákærði ók án þess að hafa gilt ökuskírteini. Var ákærði jafnframt sviptur ökurétti ævilangt. Þau brot sem ákærði er nú sakfelldur fyrir framdi hann fyrir uppsögu dómsins 2. júní. Verður honum því nú ákveðinn hegningarauki. Skilorðshluti refsingar hans í dóminum frá 2. júní verður nú tekinn upp og ákærða gerð refsing í einu lagi. Verður refsing ákærða ákveðin fangelsi í tvo mánuði en ákveðið verður að fresta fullnustu mánaðar af refsingunni og falli sá hluti hennar niður að liðnum þremur árum haldi ákærði almennt skilorð. Árétta ber ævilanga ökuréttarsviptungu ákærða. Ákærði verður dæmdur til greiðslu 64.480 króna málsvarnarþóknunar skipaðs verjanda síns, S-kk-ef F-kk-ef hdl., og annars sakarkostnaðar sem samkvæmt yfirliti lögreglustjóra nemur 107.011 krónum. Virðisaukaskattur er innifalinn í þóknun verjanda.

Af hálfu ákæruvaldsins fór A-kvk-nf B-kvk-nf B-kvk-nf fulltrúi með málið.

Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, X, sæti fangelsi í tvo mánuði. Fullnustu eins mánaðar af refsingunni skal frestað og niður skal hún falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Áréttuð er ævilöng ökuréttarsvipting ákærða.

Ákærði greiði 64.480 króna þóknun skipaðs verjanda síns, S-kk-ef F-kk-ef hdl., og 107.011 króna annan sakarkostnað.